Diari Oficial de la Generalitat Valenciana


Sumari del DOGV 3358, del 26-10-1998 (1998/9008)

DECRET 170/1998, de 20 d'octubre, del Govern Valencià, pel qual es crea un col·legi públic a Bigastro per integració del Col·legi Públic Miguel Hernández i del Col·legi Públic San José de Calasanz.
-----------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/10/20/170/dof/vci/html**

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9008


Data del document
:   20-10-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 170/1998, de 20 d'octubre, del Govern Valencià, pel qual es crea un col·legi públic a Bigastro per integració del Col·legi Públic Miguel Hernández i del Col·legi Públic San José de Calasanz. [1998/X9008]
  
La projecció de les dades censals de Bigastro aconsella que, en el curs acadèmic 1998/99, es reestructure l'oferta de llocs escolars finansats amb fons publics mitjançant la integració de dos col·legis d'Educació Primària i la creació d'una Secció d'Educació Secundaria Obligatòria.
  
En conseqüència, l'oferta pública docent de la població guanyarà en coherència quant a la planificació, coordinació i organització dels trams i cicles educatius.
  
La Inspecció Educativa i la Direcció General de Centres Docents han admés informe favorable al respecte, pel fet que les dades de matrícula del curs escolar 1997/98 permeten portar a cap les previsions realitzades a fi de rendibilitzar millor els recursos personals i materials destinats a la localitat. Així mateix l'alumnat es beneficiarà d'una millor coordinació, que facilitarà el trànsit d'un nivell educatiu a un altre.
  
L'immoble del Col·legi Públic San José de Calasanz compleix els requisits exigits pel Reial Decret 1.004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris.
  
En virtut d'això, i conformement amb el que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 20 d'octubre de 1998,
  
DECRETE
  
Article 1
  
Es crea, per integració del Col·legi Públic Miguel Hernández, codi 88655982, i del Col·legi Públic San José de Calasanz, codi 59465914, de Bigastro, el següent centre docent:
  
Província: Alacant.
  
Localitat: Bigastro.
  
Adreça: c/ Cabezo de la Cruz, s/n.
  
Codi: 14004659.
  
Composició: 17 unitats d'Educació Primària.
  
Ensenyaments: Educació Primària.
  
Capacitat: 425 places escolars.
  
Article 2
  
El centre es denominarà provisionalment Col·legi Públic d'Educació Primària núm. 1.
  
Article 3
  
Els llocs de treball del centre seran els següents:
  
- 17 d'Educació Primària.
  
- 2 d'Educació Primària, Idioma Estranger, Anglés.
  
- 1 d'Educació Primària, Idioma Estranger, Francés.
  
- 2 d'Educació Primària, Educació Física.
  
- 1 d'Educació Primària, Música.
  
- 1 d'Educació Primària, Pedagogia Terapèutica
  
Article 4
  
S'extingeixen el Col·legi Públic Miguel Hernández, codi 28593101, i el Col·legi Públic San José de Calasanz, codi 54473656, de Bigastro, de manera que s'integren les seues unitats, llocs de treball i plantilla docent, així com el material i equipament, en el Col·legi Públic núm. 1, codi 35574919, de la mateixa localitat.
  
DISPOSICIÓ ADDICIONAL
  
El que s'estableix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que calga per al compliment i desplegament del que s'estableix en el present decret, així com per a modificar, si s'escau, el domicili, la composició i la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1998/99.
  
València, 20 d'octubre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI